**Грышановіч Алена Сяргееўна,** настаўнік пачатковых классаў ДУА “Сярэдняя школа №1 ім. Б.М. Дзмітрыева г. Асіповічы”

**Прадмет**: беларуская мова.

**Класс:** 1

**Тэма ўрока**: «Мае сваякі».

**Тып ўрока**: урок засваення новых ведаў.

**Формы работы**: індывідуальная, парная, франтальная.

**Абсталяванне**:падручнік для 1 класа ўстаноў агульнай сярэдняй адукацыі з рускай мовай навучання Н.У. Антонавай, Г.А.Галяш, тэлевізар, дэманстрацыйны матэрыял, карткі з заданнямі.

 **Мэта ўрока**: плануецца, што ў канцы ўрока вучні будуць:

 ведаць лексіку, якая абазначае сваякоў;

умець адказваць на пытанне, карыстаючыся словамі самога пытання.

**Задачы асобаснага развіцця**: на аснове актуалізацыі вядомага матэрыяла і выканання вучэбных задач садзейнічаць развіццю ўмення параўновываць, аналізаваць інфармацыю, абагульняць, рабіць вывады;

садзейнічаць развіццю камунікатыўных уменій, навыкаў узаемадзеяння;

стварыць ўмовы для самарэалізацыі асобы вучня ў вучэбнай дзейнасці;

стварыць ўмовы для выхавання ў вучняў паважлівых адносін да людзей.

**Прагназуемы вынік**: плануецца, што ў канцы ўрока вучні самастойна паспяхова выканаюць заданне па суаднясенню слоў з малюнкамі па тэме ўрока.

**Ход** ў**рока**

**1. Арганізацыйны этап**

Прагучаў званок вясёлы,

Яго голас нам знаёмы,

Запрасіў нас на ўрок

Беларускай мовы!

Хорам:У школу кожны дзень хаджу

За партай ціха я сяджу.

На настаўніцу гляджу.

Вучыцца добра я хачу.

**2. Падрыхтоўка да работы на асноўным этапе**

Узгадайце, 1 верасня мы з вамі шукалі скарб і знайшлі яго. Што аказалася галоўным багаццем? (Наша Радзіма).

Зямля мая, люблю твае прасторы,

Палі, лугі, блакітныя азёры,

Сады ля хат, зялёныя лясы,

Дзе не змаўкаюць птушак галасы.

Зямля мая, ты для мяне, як дзіва,

Красуйся вечна і жыві шчасліва!

А сёння мы павінны знайсці новы скарб, які патрэбны кожнаму чалавеку. Каб даведацца пра скарб, трэба выконваць ўсе заданні правільна.

**2.1 Гульня “Перакладчык”.** Як у беларускай мове вымаўяецца гук [р]? (Заўсёды цвёрда). Назавіце па беларуску: репа, рябина, рис, крем, ириска, Иринка.

Паслухайце верш і запомніце як звалі дзяцей:

*Каля горкі*

*Два Рыгоркі,*

*Дзве Марынкі,*

*Дзве Ірынкі,*

*Два Барыскі,*

*Дзве Ларыскі*

*Елі смачныя ірыскі. А.Дзеружынскі.*

Назавіце імёны дзяцей. Што яны елі? Зараз я буду чытаць верш, а вы правільна дагаворвайце імёны дзяцей:

*Каля горкі*

*Два Ры…(горкі),*

*Дзве Ма…(рынкі),*

*Дзве І…(рынкі),*

*Два Ба…(рыскі),*

*Дзве Ла…(рыскі)*

*Елі смачныя … ірыскі.*

**2.2 Маўленчая размінка (выма*ўленне спалучэння гукаў* [шч])**

Паслухайце, як я вымаўляю словы. Здагадайцеся, што абазначаюць гэтыя словы:

***шчотка, шчокі, лешч, шчаня, шчупак***

Скажыце, якія асаблівасці ***ў вымаўленні гэтых слоў***  вы пачулі?

 Сапраўды, у беларускай мове няма гука [щ], як у рускай. Нам трэба навучыцца вымаўляць [шч]. (Вымаўленне спалучэння [шч] хорам, выма***ўленне складоў шчо, шча, шчу, шчы хорам.*** *Вымаўленне слоў з гэтымі складамі ўслед за настаўнікам і індывідуальна*).

**Праца з чыстагаворкай.**

*Шча – шча – шча – злавілі мы ля…(шча)*

*Шчу – шчу – шчу – я яго пачы…(шчу)*

(Кожны радок пасля дагаворвання паўтараецца поўнасцю хорам і выбарачна індывідуальна). Часткі скарба ўжо знаходзяцца.

**3. Этап засваення новых ведаў і спосабаў дзеяння**

**3.1 У мяне есць дзядуля,**

**У мяне есць бабуля,**

**У мяне есць татуля,**

**У мяне есць матуля,**

**А у іх есць я. Што гэта? (СЯМ ’ Я)**

У кожнага чалавека ёсць родныя людзі – сваякі (родственники). Сёння даведаемся, як іх называюць па-беларуску. (Тэма ўрока на дошку).

Паслухайце верш яшчэ раз. Запомніце словы, якія называюць сваякоў.

Дзеці называюць сваякоў. Настаўнік паказвае малюнкі і называе словы па-беларуску.

Па-беларуску можна таксама казаць: маці, мамачка, матуля, матулечка, тата,татачка, татуля, бацька, дзядуля, бабуля, унук, унучка.Давайце вымавім гэтыя словы хорам. (На дошцы вісяць малюнкі і словы.)

Ці знайшлі мы скарб?

**3.2 Работа па падручніку**. (с.14)

Разгледзьце малюнак. Знайдзіце і пакажыце дзядулю, бабулю. Вымавіце гэтыя словы хорам. Хто прыехаў да іх ў госці? Што робіць хлопчык? Кім ён даводзіцца дзядулю і бабулі? Маме і тату? Што робіць дзяўчынка? Кім яна даводзіцца дзядулю і бабулі? Маме і тату?

Паслухайце верш, назавіце сваякоў, пра якіх гаворыцца ў вершы.

**Дзед жыве ў Беларусі,**

**І бабуля тут жыве.**

**Тут жывуць і тата з мамай,**

**Брацік мой, мая сястра.**

**Тут жыву і я таксама.**

**Беларусь – наш родны край! (**А.Зэкаў)

Скажыце, дзе жывуць бабуля і дзядуля. Як называецца наш родны край? (Вучні завучваюць верш на памяць. Робяць фізкультхвілінку.)

**3.3 Фізкультхвілінка “Чатыры вуглы”.**

Устаньце ў той вугал, каму, які колер вам падабаецца: сіні, зялёны, чырвоны, жоўты.

Устаньце ў сіні вугал тыя, хто падобны на маму, у зялёны вугал тыя, хто падобны на тату, у жоў ты вугал, хто падобны на бабулю, у чырвоны вугал, хто падобны на дзядулю.

Устаньце ў сіні вугал тыя, у каго ёсць сястра, у зялёны вугал тыя, у каго ёсць брат, у жоўты вугал тыя, у каго ёсць сястра і брат, у чырвоны вугал тыя, хто адзіны ў таты з мамай.

Хто любіць сваю сям’ ю – пахлопайце, хто шкадуе сваіх родных – усміхніцеся адзін аднаму.

**Фізкультхвілінка для пальчыкаў.**

У мяне ёсць дзядуля,

У мяне ёсць бабуля,

У мяне ёсць татуля,

У мяне ёсць матуля,

 А ў іх ёсць я. Што гэта? (СЯМ’ Я)

Ці здагадаліся вы, які скарб мы сёння знайшлі?

**3.4. Работа па падручніку (с.15).** Падрыхтоўка да слухання тэксту.

Разгледзьце малюнкі. Каго са сваякоў вы на іх бачыце? Куды прыехалі бабуля і дзядуля?

Слуханне тэксту і актуалізацыя ў час слухання.

**Дзед Францішак і інтэрнэт**

У сястрычак Лены і Юлькі радасць – пасля доўгіх угавораў да іх пераехалі дзед Францішак і бабуля Рэня. (Пакажыце малюнак.)

І вось ужо амаль месяц дзед з бабуляй на новым месцы. Мама з татам, Лена з Юлькай з усіх сіл стараюцца, каб яны не маркоціліся. А яны толькі пра хутар свой і гавораць, бядуюць, што кінулі бацькаўшчыну. Шкада сямейнікам і дзеда, і бабулю Рэню.

Думалі –думалі Лена з Юлькай, як дзеда з бабуляй ад смутку ратаваць. Аднойчы пры дзеду Францішку ўключылі камп’ ютар. Дзед спачатку здалёк назіраў, як дзяўчаткі гуляюць, а тады бліжэй падсеў.

Пасля Лена і Юлька ўвайшлі ў інтэрнэт. Сталі набіраць тое, што дзеду цікава: і пра вайну, і пра горад, у якім другая дачка жыве. Потым знайшлі звесткі пра родны хутар. Дзед сказаў:

-Ну і разумны гэты камп’ ютар! І адкуль ён усё ведае? (Пакажыце малюнак.)

Назаўтра толькі і гаворкі было што пра інтэрнэт.

Цяпер дзед Францішак асвойвае камп ютар. Дзяўчаткі вучаць яго карыстыцца электроннай поштай, каб дасылаць допісы ўнукам, якія жывуць далёка. Цешыцца дзед і абяцае бабулі:

-Навучуся сам усяму – і цябе навучу! (Пакажыце малюнак.)

**Пакрысе за новым заняткам туга па родным хутары ў дзеда і бабулі змяніліся на мары пра цёплыя дні, калі можна будзе праведаць сваю хатку**. Яны сталі прызвычайвацца на новым месцы і ўрэшце сказалі, што не так тут і кепска…

Якраз пра гэта дзед Францішак напісаў ліст дачцэ і адправіў яго па электроннай пошце. (Паводле А.Масла)

**4.Этап пярвічнай праверкі разумення вывучанага**

**4.1 Суразмоўніцтва па змесце тэксту.**

Назавіце сваякоў, пра якіх гаворыцца ў творы? Чаму сумавалі бабуля і дзядуля? З чым ўнучкі пазнаёмілі дзядулю? Што ён асвоіў? У чым дапамог камп’ ютар бабулі і дзядулю?

**4.2 Работа ў парах па замацаванні лексікі па тэме.**

Правілы работы ў парах. Дэвіз: Разам не цяжка, разам не цесна, разам лёгка і заўсёды весела.

Назваць сваякоў адзін аднаму. Выкласці пары па заданні настаўніка. Дзядуля і бабуля, маці і бацька, брат і сястра, дзядуля і ўнук, маці і дачка, тата і сын, бабуля і ўнучка, тата і дачка, матуля і сын.

**5.Этап падвядзення вынікаў занятка**

**Заданне “Чароўны аловак”**

Індывідуальныя карткі. Расфарбаваць сваякоў па заданні настаўніка.

У матулі карычневыя валасы, у таты чорныя штаны, у бабулі сіняя спадніца, у дзядулі сінія штаны, размалюйце дзяўчынкі дачку, а хлопчыкі сына.

З якім спалучэннем гукаў вы пазнаёміліся на ўроку? Паўтарыце **шчодры, шчаслівы, шчыры. Хто можа быць такім? (щедрый, счастливый, сердечный)**

Якія словы, што называюць сваякоў, вам запомніліся?

**6. Этап рэфлексіі.**

Прыём “Зарадка”. Ацаніце свой настрой, свае веды.

Рухі могуць быць такія:

-прысесці, сагнуўшы ногі ў каленях – нізкая адзнака, не спадабалася;

-звычайная поза, стоячы, рукі апушчаны – сярэдняя адзнака, спакойныя адносіны;

-падняць рукі ўверх, пляскаць ў далоні – высокая адзнака, усё спадабалася.